
HOTĂRÂRE
privind modificarea HCL nr.11 din 26.01.2012 privind aprobarea atribuirii în folosinţă gratuită către Parohia Ortodoxă Ucraineană “Sfinţii Apostoli Petru şi Pavel” Suceava a  unei parcele de teren în suprafaţă de  35 mp, situată în str. Zamca fn  în vederea amenajării unui drum de acces spre lăcaşul de cult


Consiliul Local al Municipiului Suceava;

Având in vedere expunerea de motive a Primarului Municipiului Suceava, înregistrată sub nr.13.406 din 23.04.2012, raportul serviciului Patrimoniu înregistrat la nr. 13.407 din 23.04.2012, raportul comisiei economico – financiară, juridică, disciplinară şi  al comisiei de amenajare a teritoriului şi urbanism;

In temeiul prevederilor art.36 al.2, lit.c şi art.45, al.1, art.49 şi art 124 din Legea nr.215/2001 a administratiei publice locale, republicată, cu modificările şi completările ulterioare;
HOTĂRĂŞTE:

Art. I. Se modifică art. 1  din HCL nr. 11 din 26.01.2012 privind aprobarea atribuirii în folosinţă gratuită către Parohia Ortodoxă Ucraineană “Sfinţii Apostoli Petru şi Pavel” Suceava a  unei parcele de teren în suprafaţă de  35 mp, situată în str. Zamca fn  în vederea amenajării unui drum de acces spre lăcaşul de cult, care va avea următorul cuprins                                 :
“Art.1. Se aprobă atribuirea în folosinţă gratuită, către Parohia Ortodoxă Ucraineană “Sfinţii Apostoli Petru şi Pavel” Suceava a  unei parcele de teren proprietate privată a municipiului Suceava, în suprafaţă de 35 mp (parcela funciară nr. 39494) situată în Suceava, str. Zamca fn, în vederea extinderii anexelor bisericeşti”. 
Art.II. Celelalte prevederi ale HCL nr. 11 din 26.01.2012 rămân neschimbate.

